**Vedtægter for:**

**LineDance 4 Fun**

**§ 1 FORENINGENS NAVN OG OPGAVER**

1. Foreningens navn er ***LineDance 4 Fun*** og dens hjemsted er Herlev Kom­mune.
2. Det er ***LineDance 4 Fun***´s formål at skabe gode muligheder for, at med­lemmerne kan dyrke forskellige Country & Western Dance stilarter med ud­gangspunkt i fællesskabet og det sociale liv i foreningen, at udbrede kendskabet til ***LineDance 4 Fun*** i lokalområdet.
3. Foreningens adresse er formandens.

**§ 2 TILSLUTNINGER**

1. Foreningen kan tilslutte sig de forbund, foreninger og organisationer, som bestyrel­sen måtte finde relevant.

**§ 3 AKTIVT/PASSIVT MEDLEMSKAB**

**Aktivt medlemskab**

1. Som medlem af foreningen kan optages enhver person, som vil danse forskellige Country & Western Dance stilarter.
2. Medlemskab tegnes for et år ad gangen . Medlemskabet består af kontingent og danseafgift.

Kontingent og danseafgift betales med 100% ved sæson opstart, senest den 15. september.

1. Et medlem kan til enhver tid melde sig ud af foreningen. Indbetalt kontingent og danseafgift tilbagebetales ikke ved en udmeldelse.
2. Et medlem kan ekskluderes hvis kontingent og danseafgift ikke er indbetalt senest 15. september eller for nye medlemmer en måned efter indmeldelsen. Undlades betaling af danseafgiften, kan medlemmet ikke modtage undervisning.
3. Intet medlem, der er ekskluderet p.g.a. restance kan optages som medlem før gæl­den er betalt.
4. Kontingentets og danseafgiftens størrelse fastsættes af generalforsamlingen.

**Passivt medlemskab**

1. Passivt medlem er den som ønsker medlemskab uden at modtage undervisning. Kontingentet for passivt medlemskab fastsættes af generalforsamlingen. Passive medlemmer har ikke stemmeret på generalforsamlingen, og kan ikke indvælges i bestyrelsen.

**§ 4 FORENINGSÅRET**

1. Foreningens driftsår er 01. januar til 31. december.
2. Foreningens økonomi er placeret i et af bestyrelsen valgt pengeinstitut i lokalområ­det.

**§ 5 GENERALFORSAMLING**

1. Generalforsamlingen afholdes hvert år inden 01. maj.

2. Generalforsamlingen indkaldes med mindst 30 dages varsel ved opslag på for­eningens hjemmeside og ved et skriftligt opslag, der er tilgængelig for alle hold på danseaftenerne.

3. Ekstraordinær generalforsamling kan indkaldes med mindst 30 dages varsel af be­styrelsen og skal indkaldes, når ¾ af foreningens medlemmer ønsker det.

4. Hvert medlem har en stemme, og stemmeret kan kun udøves ved personligt frem­møde på generalforsamlingen. Et medlem i restance kan ikke udøve sin stemmeret.

5. Generalforsamlingen er beslutningsdygtig ved simpelt stemmeflertal.

6. Forslag til behandling på generalforsamlingen skal være bestyrelsen i hænde se­nest 14 dage forinden generalforsamlingens afholdelse.

7. Dagsordenen skal omfatte minimum følgende punkter:

* 1. Valg af dirigent
  2. Valg af stemmetællere
  3. Bestyrelsens beretning
  4. Forelæggelse af regnskab
  5. Forelæggelse af budget, og fastsættelse af kontingent og danse afgift.
  6. Indkomne forslag
  7. Valg af:

1. Formand
2. Næstformand

c. Kasserer

d. Sekretær

e 1 Bestyrelsesmedlem

f. 1 bestyrelsessuppleanter

8. Valg af:

a. Revisor

b. Revisorsuppleant

9. Eventuelt og fællesdanse

**§ 6 BESTYRELSEN**

1. Bestyrelsen består af Formand, Næstformand, Kasserer samt Sekretær 1 Bestyrelsesmedlem og 1 Bestyrelsessuppleant

2. Formand, Sekretær og 1 Bestyrelsesmedlem er på valg i lige år.

3. Næstformand og Kasserer er på valg i ulige år.

4. 1 bestyrelsessuppleant vælges for et år ad gangen.

5. Revisor og revisorsuppleant vælges for et år ad gangen.

8. Bestyrelsen fastlægger selv sin forretningsorden og træffer afgørelser med hensyn til indkøb, tilskud, danseafgift, opvisninger mv.

9. Bestyrelsen kan efter behov nedsætte udvalg og uddelegere afgrænsede ansvarsområder, ligesom kassereren kan overlade forvaltningen af en afgrænset del af foreningens midler til udvalg eller enkeltpersoner i forbindelse med konkrete opgaver. Bestyrelsen fritages ikke gennem uddelegering for det overordnede ansvar, og fører derfor tilsyn med disse opgaver og tilknyttede midler.

10. Bestyrelsen er beslutningsdygtig ved stemmeflertal. I tilfælde af stemmelighed, er formandens stemme afgørende.

11. Den samlede bestyrelse er ansvarlig for, at tilskud og anviste lokaler anvendes i overensstemmelse med folkeoplysningsloven og Herlev Kommunes retningslinier. Det er således den samlede bestyrelse, der skal underskrive foreningens regnskab.

12. Det er formanden, som tegner foreningen overfor Herlev Kommune i forbindelse med ansøgning om økonomiske tilskud m.v.

13. Det er kassereren og formanden, som tegner foreningen i an­dre økonomiske anliggender.

**§ 7 REVISION**

1. Revisor skal hvert år gennemgå det samlede regnskab inden generalforsamlingen.

**§ 8 VEDTÆGTSÆNDRINGER**

1. Vedtægtsændringer kan kun ske på generalforsamlingen, og med mindst ¾ af de fremmødtes antal.

**§ 9 FORENINGENS OPLØSNING**

1. Foreningens eventuelle opløsning kan kun ske, hvis der på den ordinære generalfor­samling skriftligt er udtrykt ønske om dette af mindst ¾ af alle med­lemmer.
2. Der indkaldes derefter med mindst 14 dages varsel til ekstraordinær generalforsam­ling, som med mindst ¾ af de fremmødtes antal kan opløse for­eningen.
3. I tilfælde af opløsning skal foreningens midler og ejendom realiseres og pengene overgå til humanitære/almennyttige formål i Herlev Kommune.

*Vedtaget på den stiftende generalforsamling den: 28.februar 2011*

*Ændret på generalforsamling den 3. april 2016*

*Ændret på generalforsamling den 19. marts 2017, og gælder fra generalforsamling den 22. april 2018*